  Виталий Пронин Лыдӟисьёсты ыштыны гинэ капчи, выльысь ас палад соосты берыктыны туж шуг.Почта дунъёсты будэтэмен, газет-журналъёслы гожтӥськон дун 40-50 процентлы ӝутӥськиз. Таин сэрен но редакциос ыштыны кутскизы лыдӟисьёссэс.Шаерысьтымы Печатья но ивор вӧлмытонъя агентствоен кивалтӥсь Алексей Воронцов верамъя, 2014-тӥ арын газет-журналъёс оглом 8 сюрс экземплярлы кулэсмизы. Дунъёс куртчылӥськемен, адямиослы кисыысьтызы подписка понна уксёзэс поттыны жаль йӧтэ. Асьсэлэн но доходъёссы синӥзы уго. Со сяна, пыдлось гуртъёсы почтальонъёс изданиосты ӝегатыса вутто яке газетэз воксё ышто, соин йырин лыдӟисьёс гожтӥськемысь дугдо. Со сяна, егитъёслэн газет-журналэн шальтыртэмзы уг поты ни - Интернет вотэсын пуко. Куд-огезлы газетлэн пуштросэз мӧзмыт потэ.Лыдӟисьёсты ыштыны гинэ капчи, выльысь ас палад соосты берыктыны туж шуг. Соин ик Президиуме пырисьёс огкылэ вуизы: адямиослы матэгес луоно, изданиосты вӧлмытон борды дэмен басьтӥськоно. Кун Кенешлэн Тӧроез Владимир Невоструев верамъя, почта пыр гожтӥськон дуно усе ке, калык дорозь изданиосты вуттон мукет амалъёс утчано. Гурт поселениослэн кивалтӥсьёсынызы кенешыны, оло, дыр вуэмын.Газетлэсь пуштроссэ воштон, тунсыкогес карон сярысь но малпаськоно. Та но мукетыз пумысен вераськыны Владимир Невоструев валтӥсь редакторъёсын но кивалтӥсьёсын котырес ӝӧк люканы ӵектӥз.Елена Сараматова Туспуктӥз Олег Ларин Теги: газет ужпум  